****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН ТЕРРИТОРИЙӖНЧЕ   
никотинА ӑШа ИЛМЕлли электронлӑ ХАТӖРсене, никотинА ӑШа ИЛМЕлли электронлӑ ХАТӖРсенче усӑ куракан шӗвексене тата никотина ӑШа ИЛМЕлли электронлӑ ХАТӖРсенче усӑ куракан никотинсӑр шӗвексене сутас ӗҫе   
ЧАКАРАССИ ҪИНЧЕН**

*Чӑваш Республикин Патшалӑх Канашӗ*

*2018 ҫулхи раштав уйӑхӗн 18-мӗшӗнче*

*йышӑннӑ*

1 статья. **Ҫак Саккун йӗркелекен ыйтусем**

Ҫак Саккун Федерацин "Раҫҫей Федерацийӗнче ача прависен тӗп   
гарантийӗсем ҫинчен" 1998 ҫулхи утӑ уйӑхӗн 24-мӗшӗнчи 124-ФЗ №-лӗ саккунӗпе тата Федерацин "Раҫҫей Федерацийӗнче граждансен сывлӑхне сыхласси ҫинчен" 2011 ҫулхи чӳк уйӑхӗн 21-мӗшӗнчи 323-ФЗ №-лӗ саккунӗпе килӗ­шӳллӗн 18 ҫула ҫитмен ҫынсен (малалла – ҫул ҫитмен ҫамрӑксем) пурнӑҫне тата сывлӑхне сыхлас тӗллевпе Чӑваш Республикин территорийӗнче никотина ӑша илмелли электронлӑ хатӗрсене, никотина ӑша илмелли электронлӑ хатӗрсенче усӑ куракан шӗвексене (малалла – шӗвексем) тата никотина ӑша илмелли электронлӑ хатӗрсенче усӑ куракан никотинсӑр шӗвексене (малалла – никотинсӑр шӗвексем) ҫул ҫитмен ҫамрӑксене сутас ӗҫре чару палӑртать.

2 статья. **Ҫак Саккунра усӑ куракан ӑнлавсем**

Ҫак Саккун тӗллевӗсем валли ҫакӑн пек ӑнлавсемпе усӑ кураҫҫӗ:

1) никотина ӑша илмелли электронлӑ хатӗрсем – усӑ куракан ӑша илес тӗллевпе шӗвеке ӑшӑтса аэрозоль, пӑс е тӗтӗм туса кӑларакан пӗр хут усӑ курмалли электронлӑ хатӗрсем (Раҫҫей Федерацийӗн саккунӗсемпе палӑртнӑ йӗркепе регистрациленӗ медицина япалисемсӗр пуҫне);

2) никотина ӑша илмелли электронлӑ хатӗрсенче усӑ куракан шӗвек – никотина ӑша илмелли электронлӑ хатӗрсенче усӑ курмалли, 0,1 мг/мл ытла­рах калӑпӑшлӗ шӗвек никотинлӑ кирек мӗнле шӗвек;

3) никотина ӑша илмелли электронлӑ хатӗрсенче усӑ куракан никотинсӑр шӗвек – никотина ӑша илмелли электронлӑ хатӗрсенче усӑ курмалли, 0,1 мг/мл таран калӑпӑшлӗ шӗвек никотинлӑ е никотинсӑр кирек мӗнле шӗ­век.

3 статья. **Чӑваш Республикин территорийӗнче никотина ӑша илмелли электронлӑ хатӗрсене, шӗвексене тата никотинсӑр шӗвексене сутас ӗҫри чару**

1. Чӑваш Республикин территорийӗнче никотина ӑша илмелли электронлӑ хатӗрсене, шӗвексене тата никотинсӑр шӗвексене ҫул ҫитмен ҫам­рӑксене сутма юрамасть.

2. Никотина ӑша илмелли электронлӑ хатӗрсене, шӗвексене тата никотинсӑр шӗвексене сутакан ҫыннӑн тавар туянакан ҫула ҫитнипе ҫитменни пирки иккӗленӳ ҫуралсан, унӑн тавар туянаканран ятне-шывне тата ҫулне палӑртакан документ ыйтмалла.

4 статья. **Ҫак Саккуна пӑснӑшӑн явап тытасси**

Ҫак Саккунпа палӑртнӑ чарусене пӑснӑшӑн Чӑваш Республикин "Чӑ­ваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунӗпе килӗшӳллӗн административлӑ йӗркепе явап тыттараҫҫӗ.

5 статья. **Ҫак Саккун вӑя кӗмелли йӗрке**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули